**2. számú melléklet – Adatkezelési tájékoztató álláspályázatra jelentkező részére**

**Adatkezelési tájékoztató**

**álláspályázatra jelentkező részére**

A leendő munkavállalószemélyes adatainak védelme rendkívül fontos számunkra. A jelen Adatkezelési tájékoztatót azért dolgoztuk ki, hogy információt nyújtsunk arról, hogy milyen személyes adatot, milyen célból és jogalappal dolgozunk fel Önről, továbbá milyen szervezési és technikai intézkedéseket teszünk a személyes adatok védelme érdekében, valamint, hogy tájékoztatást adjunk az Ön jogairól.

1. **Az Adatkezelő adatai**

**Adatkezelő:** Budapest Film Zrt. **(továbbiakban: Adatkezelő)**

**Székhely:** 1054 Budapest, Bajcsy-Zsilinszky út 36-38. félemelet

**Cégjegyzékszám:** 01-10-042453

**Adószám:** 10906110-2-41

**Honlap:** [www.bpfilm.hu](http://www.bpfilm.hu)

**Telefon:** +36-1-224-5600

**Adatvédelmi tisztviselő elérhetősége:** [adatvedelem@bpfilm.hu](mailto:adatvedelem@bpfilm.hu)

1. **Az adatkezelés alapjául szolgáló általános jogszabályok**

* az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (GDPR)
* az információs önrendelkezési jogról és az információszabadságról szóló 2011. évi CXII. törvény (Infotv.)
* a munka törvénykönyvéről szóló 2012. évi I. törvény (Mt.)

1. **Fogalmak**

**Személyes adat:** azonosított vagy azonosítható természetes személyre („Érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható. Ilyen tipikus személyes adatok különösen: név, lakcím, születési hely és idő, anyja neve.

**Adatkezelés:** a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés, továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés.

**Adatkezelő:** az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az Adatkezelőt vagy az Adatkezelő kijelölésére vonatkozó különös szempontokat az uniós vagy a tagállami jog is meghatározhatja.

**Adatfeldolgozó:** az a természetes vagy jogi személy, közhatalmi szerv, ügynökség vagy bármely egyéb szerv, amely az Adatkezelő nevében személyes adatokat kezel.

**Címzett:** az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél-e.

1. **Adatkezelési tevékenység**

Az Adatkezelő az álláspályázatra jelentkező személyes adatait az alábbiak szerint kezeli:

* 1. **A meghirdetett álláspályázatra való jelentkezés**

|  |  |
| --- | --- |
| Adatkezelés célja | A munkakör betöltéséhez szükséges feltételek meglétének ellenőrzése a meghirdetett álláspályázattal kapcsolatban |
| Adatkezelés jogalapja | GDPR 6. cikk (1) bekezdés a) pontja: hozzájárulás |
| Kezelt személyes adatok köre | Az álláspályázó által az önéletrajzában és annak mellékletében megadott képzettségi, képesítési követelményeknek történő megfelelést igazoló személyes adatok |
| Adatmegőrzési idő | Hozzájárulás visszavonásáig, de maximum az álláspályázat lezárásáig és annak eredményéről való kiértesítéséig |

* 1. **Adatbázisban való részvétel**

|  |  |
| --- | --- |
| Adatkezelés célja | A munkakör betöltéséhez szükséges feltételek meglétének ellenőrzése egy esetleges későbbi állásajánlat érdekében az Adatkezelő adatbázisában |
| Adatkezelés jogalapja | GDPR 6. cikk (1) bekezdés a) pontja: hozzájárulás |
| Kezelt személyes adatok köre | Az álláspályázó által az önéletrajzában és annak mellékletében megadott képzettségi, képesítési követelményeknek történő megfelelést igazoló személyes adatok |
| Adatmegőrzési idő | Hozzájárulás visszavonásáig, de maximum az álláspályázat lezárását követő egy (1) évig |

1. **Adat felvétele**

A személyes adatok az Érintettől kerülnek felvételre. Az Adatkezelő nem kezel olyan személyes adatokat, amelyeket nem az Érintettől gyűjt.

1. **További Adatkezelő, közös adatkezelés**

Az Adatkezelő az adatkezelés során további Adatkezelőt nem vesz igénybe. Közös adatkezelés nem történik az álláspályázatra jelentkező személyes adatainak kezelése során.

1. **Adatfeldolgozó igénybevétele**

Az Adatkezelő az adatkezelés során Adatfeldolgozót nem vesz igénybe.

1. **Adattovábbítás**

Az Adatkezelő nem továbbít személyes adatokat más címzett részére. Az adatkezelés során, sem EGT-államba, sem harmadik országba, vagy szervezetnek nem történik adattovábbítás. Adattovábbítás csak a hatályos jogszabályokban megfogalmazott előírások alapján, dokumentáltan történik (például hatósági, vagy bírósági megkeresés alapján).

1. **Az adatokhoz való hozzáférés**

A személyes adatokhoz az Adatkezelő illetékes munkatársai férhetnek hozzá a szükséges mértékben a feladataik ellátása érdekében.

1. **Adatbiztonsági intézkedések**

Az Adatkezelő megfelelő informatikai, technikai és személyi intézkedésekkel gondoskodik arról, hogy az általa kezelt személyes adatokat védje többek között a jogosulatlan hozzáférés ellen, vagy azok jogosulatlan megváltoztatása ellen.

1. **Az adatkezeléssel kapcsolatos Érintetti jogok és tartalmuk**

|  |  |
| --- | --- |
| **Adatkezeléssel kapcsolatos**  **Érintetti jog** | **Az adatkezeléssel kapcsolatos Érintetti jog tartalma** |
| Tájékoztatáshoz való jog  /GDPR 13-14. cikk/ | Ön jogosult arra, hogy a személyes adatai megszerzésének időpontjában tájékoztatást kapjon az adatkezelés tényéről és céljairól. Az Adatkezelő olyan további információt is az Ön rendelkezésére bocsát, amelyek a tisztességes és átlátható adatkezelés biztosításához szükségesek, figyelembe véve a személyes adatok kezelésének konkrét körülményeit és kontextusát. Önt tájékoztatni kell továbbá a profilalkotás tényéről és annak következményeiről is. |
| Hozzáféréshez való jog  /GDPR 15. cikk/ | Ön jogosult arra, hogy tájékoztatást kérjen arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy megismerje azt, hogy az Adatkezelő:   * milyen személyes adatait * milyen jogalapon * milyen adatkezelési cél miatt * mennyi ideig kezeli * kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait * milyen forrásból származnak a személyes adatai (amennyiben nem Ön bocsátotta azokat az Adatkezelő rendelkezésére) * alkalmaz-e automatizált döntéshozatalt, valamint annak logikáját, ideértve a profilalkotást is. |
| Helyesbítéshez való jog  /GDPR 16. cikk/ | Ön jogosult arra, hogy kérésére az Adatkezelő az Önre vonatkozó pontatlan személyes adatait helyesbítse vagy a hiányos személyes adatait kiegészítse. Tehát Ön kérheti, hogy az Adatkezelő módosítsa valamely személyes adatát (például bármikor megváltoztathatja az e-mail címét, vagy egyéb elérhetőségét). |
| Törléshez való jog („az elfeledtetéshez való jog”)  /GDPR 17. cikk/ | Ön jogosult arra, hogy kérésére az Adatkezelő törölje a személyes adatait, ha az alábbi indokok valamelyike fennáll:   * a személyes adataira már nincs szükség abból a célból, amelyből azokat gyűjtötték vagy más módon kezelték * Ön visszavonja a 6. cikk (1) bekezdésének a) pontja vagy a 9. cikk (2) bekezdésének a) pontja értelmében az adatkezelés alapját képező hozzájárulását, és az adatkezelésnek nincs más jogalapja * Ön a 21. cikk (1) bekezdése alapján tiltakozik az adatkezelés ellen, és nincs elsőbbséget élvező jogszerű ok az adatkezelésre, vagy Ön a 21. cikk (2) bekezdése alapján tiltakozik az adatkezelés ellen * a személyes adatait jogellenesen kezelték * a személyes adatait az Adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell * a személyes adatainak gyűjtésére a 8. cikk (1) bekezdésében említett, információs társadalommal összefüggő szolgáltatások kínálásával kapcsolatosan került sor. |
| Korlátozáshoz való jog  /GDPR 18. cikk/ | Ön jogosult arra, hogy kérésére az Adatkezelő korlátozza az adatkezelést, ha az alábbi indokok valamelyike fennáll:   * Ön vitatja a személyes adatainak pontosságát (ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát) * az adatkezelés jogellenes, és Ön ellenzi az adatok törlését, és ehelyett kéri azok felhasználásának korlátozását * az Adatkezelőnek már nincs szüksége a személyes adatokra adatkezelés céljából, de Ön igényli azokat jogi igény előterjesztéséhez, érvényesítéséhez vagy védelméhez   Ön a 21. cikk (1) bekezdése szerint tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az Ön jogos indokaival szemben). |
| Adathordozhatósághoz való jog  /GDPR 20. cikk/ | Ön jogosult arra, hogy az Önre vonatkozó, Ön által egy Adatkezelő rendelkezésére bocsátott személyes adatait tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik Adatkezelőnek továbbítsa anélkül, hogy ezt akadályozná az az Adatkezelő, amelynek a személyes adatokat a rendelkezésére bocsátotta, ha:   * az adatkezelés a 6. cikk (1) bekezdésének a) pontja vagy a 9. cikk (2) bekezdésének a) pontja szerinti hozzájáruláson, vagy a 6. cikk (1) bekezdésének b) pontja szerinti szerződésen alapul, és * az adatkezelés automatizált módon történik.   Ön jogosult arra, hogy – ha ez technikailag megvalósítható – kérje a személyes adatainak Adatkezelők közötti közvetlen továbbítását. |
| Tiltakozáshoz való jog  /GDPR 21. cikk/ | Ön jogosult arra, hogy a saját helyzetével kapcsolatos okokból bármikor tiltakozzon személyes adatainak a 6. cikk (1) bekezdésének e) vagy f) pontján alapuló kezelése ellen, ideértve az említett rendelkezéseken alapuló profilalkotást is. Ebben az esetben az Adatkezelő a személyes adatait nem kezelheti tovább, kivéve, ha az Adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.  Ha a személyes adatainak kezelése közvetlen üzletszerzés érdekében történik, Ön jogosult arra, hogy bármikor tiltakozzon az Önre vonatkozó személyes adatai e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik. |
| Hozzájárulás visszavonásának joga  /GDPR 7. cikk (3) bekezdés/ | Ön jogosult arra, hogy hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét. A hozzájárulás megadása előtt Önt erről tájékoztatni kell. A hozzájárulás visszavonását ugyanolyan egyszerű módon kell lehetővé tenni, mint annak megadását. |

1. **Az adatkezeléssel kapcsolatos Érintetti jogorvoslati lehetőségek és tartalmuk**

|  |  |
| --- | --- |
| **Jogorvoslati lehetőség** | **A jogorvoslati lehetőség tartalma** |
| Felügyeleti Hatóságnál történő panasztétel joga  /GDPR 77. cikk/ | Ön a személyes adatainak védelméhez fűződő joga sérelme esetén panaszt nyújthat be a következő Hatósághoz:  Nemzeti Adatvédelmi és Információszabadság Hatóság  székhely: 1055 Budapest, Falk Miksa utca 9-11.  levelezési cím: 1363 Budapest, Pf. 9.  telefon: +36 (1) 391-1400  email: [ugyfelszolgalat@naih.hu](mailto:ugyfelszolgalat@naih.hu)  honlap: [www.naih.hu](http://www.naih.hu) |
| Az Adatkezelővel vagy az Adatfeldolgozóval szembeni hatékony bírósági jogorvoslathoz való jog (bírósági eljárás kezdeményezése)  /GDPR 79. cikk/ | Ön jogosult bírósághoz fordulni az Adatkezelő vagy Adatfeldolgozó ellen, ha a személyes adatai kezelésének jogellenességét tapasztalja. A bíróság az ügyben soron kívül jár el. Ebben az esetben szabadon eldöntheti, hogy a lakóhelye vagy a tartózkodási helye szerint illetékes törvényszéknél nyújtja-e be a keresetét. A törvényszékek elérhetősége: <https://birosag.hu/torvenyszekek> |

1. **Az Adatkezelési tájékoztató frissítése**

Az Adatkezelő fenntartja a jogot, hogy a jelen Adatkezelési tájékoztatót egyoldalúan módosítsa. A jelen tájékoztató módosítására különösen abban az esetben kerülhet sor, ha arra jogszabályváltozás, adatvédelmi hatósági gyakorlat, üzleti igény, illetve egyéb körülmény miatt szükség van. Az Érintett kérésére az Adatkezelő megküldi neki a mindenkor hatályos tájékoztató egy példányát a vele leegyeztetett formában.